FK Dubnica nad Váhom

FK Dubnica nad Váhom je slovenský futbalový klub, ktorý sídli v meste Dubnica nad Váhom. V sezóne 2017/18 opätovne po 3 sezónach postúpil do 2. slovenskej futbalovej ligy v ktorej hral v sezónach 2011/12 - 2014/15. V sezóne 2018/19 obsadil v 2. lige konečné 7. miesto
Aktuálna súpiska.
 "Legenda: B - Brankár, O - Obranca, Z - Záložník, Ú - Útočník"
Dejiny futbalového klubu v Dubnici.
Začiatok (1926-1942).
Dubnický futbalový klub bol založený v roku 1926 ako Kyselicova jedenástka a až do roku 1942 hral len v oblastných či regionálnych súťažiach.
Prvé zmienky (1943/44 a 1952, 1953).
Počas 2. svetovej vojny sa ŠK Dubnica dostala do 2. najvyššej súťaže - 2. ligy severovýchod, kde obsadila 2. miesto a bola len 2 body - 1 výhru za 1. miestom. Po vypuknutí SNP a konci sv. vojny sa na 3 desaťročia vytratil z 2. najvyššej súťaže.
Tesne po konci 2. sv. vojny sa futbalový klub Vorošilov Dubnica dostal do jednej zo šiestich 3. líg na Slovensku (hral v Žilinskom kraji). Po 2 rokoch v tejto lige (sezóny 1952 a 1953) sa znížil počet 3. líg zo 6 na 2 a klub sa opäť vrátil do regionálnej súťaže.
Návrat do oblastných súťaží (1954-1974/75).
Od polovice 50. do polovice 60. rokov sa Spartak Dubnica usadil vo 4. najvyššej súťaži. Odtiaľ sa v roku 1965 dostal do 3. najvyššej súťaže (po 1 celoštátnej československej lige a 1. slovenskej lige), kde hral v 3. lige stred. V sezóne 1974/75 sa Dubnici podarilo postúpiť do 1. SNL, čo bol najväčší dovtedajší úpech Dubnického futbalu. V roku 1973 sa Dubnici podarilo po 1. krát postúpiť do Semifinále slovenského pohára (štvrťfinále celonárodného, kde podľahla 1:4 Prešovu).
(1975/76 - 1992/1993).
Posledných takmer 20 rokov existencie Československa strávil Spartak Dubnica v 1. SNL (okrem sezóny 1987/88). Stal sa teda jej pravidelným účastníkom. Prvé dve sezóny v 1.SNL to bola ešte 3. najvyššia súťaž ( 1. a 2. boli celoštátne), ale od 1977/78 to bola 2. najvyššia súťaž. Najlepším umiestnením klubu boli dve 6. miesta (1978/79 a 1980/81), no klub bol stále okolo 10. miesta tabuľky zo 16 tímov. V 1977 a 1983 bola Dubnica vo štvrťfinále pohára (vyradili ju Žilina a Nitra).
Samostatná Slovenská liga (od 1993/1994).
Po rozpade Československa bola Dubnica zaradená do 1. ligy (2. najvyššej súťaže) a už čoskoro postúpila do Superligy (v sezóne 1995/96 postúpila spolu s Nitrou, Rimavskou Sobotou a Petržalkou). V sezóne 1996/97 však skončila na 15. mieste a súťaž opustila. V sezóne 1998/99 bola po ročnej prestávke Dubnica späť v najvyššej súťaži. V sezóne 2000/2001 zo 16 mužstiev vypadlo 7 a liga sa zúžila na 10 tímov a Dubnica bola jedným zo 7 vypadnutých tímov. Po 1 sezóne sa opäť vrátila medzi elitu a v lige je od sezóny 2001/2002 až dodnes (momentálne už 10 sezón). V roku 1999 bola Dubnica najbližšie k finále pohára, no po domácej výhre 3:2 prehrala v Banskej Bystrici 2:1 a vypadla.
Sezóna 2004/05.
Najúspešnejšia sezóna v histórii Dubnice - 4. miesto, len 1 bod za bronzovou Banskou Bystricou. Ideálna zostava v tejto sezóne : Dušan Perniš - Peter Pekarík, Cyril Špendla, Martin Švestka, Marián Zimen - Juraj Dovičovič,Igor Držík, Pavol Kopačka, Matej Ižvolt - Peter Kiška, Pavol Straka. V tíme boli aj hráči ako Michal Filo, Dalibor Pleva, Lukáš Tesák či Marián Adam.
Sezóny 2007/08 - 2010/11.
V tíme a jeho zložení sa prejavuje nedostatok peňazí, kvôli ktorým musel klub predať opory tímu akými boli reprezentanti do 21 rokov - Erik Grendel, Ján Zápotoka,Marek Kuzma, Peter Jánošík, ďalej odišiel aj Jozef Adámik, Michal Filo, Dalibor Pleva, Mohamadou Seyé, Marcel Ondráš či brankár Richard Zajac. Tím sa z toho v roku 2010 pomaly dostáva a do klubu prišlo niekoľko kvalitných hráčov ako Tomáš Bruško, Srdjan Grabež, Matej Ižvolt či Peter Šulek.
Pred sezónou 2008/2009 bol klub v dôsledku zmeny v akcionárskej štruktúre premenovaný z FK ZTS Dubnica na MFK Dubnica.
Sezóna 2011/12.
Klub po 10 sezónach strávených v najvyššej lige hrá v II. lige. To sa prejavilo aj na hráčskom kádri a najmä na rozpočte klubu, ktorý klesol asi o polovicu. Po obchode opôr akými boli Bruško, Šulek, Trousil, Polách či brankár Kováč sa výrazne zmenil aj herný štýl a úroveň zápasov. Najväčšími oporami tým sa tak stali Matej Ižvolt, Martin Nosek a Oliver Augustíni.
Sezóny 2012/13 - 2014/15.
Dubnický futbal naďalej strácal svoj lesk a po troch 8. miestach v druhej lige napokon v sezóne 2014/15 klub vypadol do 3. ligy. Nezachránilo ho ani rozšírenie 2. ligy v sezóne 2014/15 na 24 tímov. V skupine Západ skončila Dubnica na poslednom mieste. V tom čase sa hovorilo dokonca o neprihlásení sa ani do 3. ligy, čo sa napokon neukázalo ako pravdivé.
Sezóny 2015/16 - 2017/18.
Dubnický futbal sa po troch desaťročiach ocitol až v tretej najvyššej lige, !domovom sa pre tradičný klub stala. 3. liga - Západ. V prvej sezóne sa prepad klubu prehlboval a len tesne sa Dubnica dokonca vyhla ďalšiemu zostupu. Veľmi zle to vyzeralo aj v sezóne 2016/17, keď po jeseni bola Dubnica skutočne v pásme zostupu. Na prelome rokov 2016 a 2017 ale došlo konečne k dohode medzi mestom, klubom a novým investorom. Na jar 2107 sa tak začala písať radostnejšia kapitola. Bezproblémová záchrana len predznamenala suverénny triumf v sezóne 2017/18 a návrat do celoštátnej súťaže.
Sezóna 2018/19.
Klub už pod názvom FK Dubnica ukončil napriek stále mladému tímu pod trénerským tandemom Peter Gergely - Peter Jakuš v hornej polovici tabuľky. Od minulosti sa líšil aj herný štýl, veď často defenzívne hrajúci tím zaznamenal druhý najvyšší počet strelených gólov, no zároveň často aj inkasoval. Skóre 55:42 v 30 kolách tomu dáva jasne za pravdu. 
Sezóna 2019/20.
V úvode zaznamenala Dubnica fantastickú sedem zápasov trvajúcu sériu výhier, čo ju katapultovalo na 1. miesto a zaradila sa medzi ašpirantov na popredné priečky a dokonca na postup.
Mládež.
Dubnickí mládežnícky hráči patria k absolútnej slovenskej elite, pretože Dubnica je spolu s Nitrou a Košicami označovaná za 3 najväčšie liahne talentov na Slovensku. Žiaci aj dorastenci sú niekoľkonásobnými majstrami Slovenska. Všetky mládežnícke tímy hrajú vo svojich kategóriach 1. ligy a "B"-tímy 2. ligy. Zatiaľ posledným veľkým úspechom je titul majstra slovenska v kategórii Starší dorast 2008/2009, keď za tím hralo niekoľko futbalistov súčasného A-tímu - Lukáš Beňo, Martin Klabník, Miloš Riečičiar, Miroslav Duga, Juraj Vavrík či Ľubomír Ulrich. Už tu je vidieť, že mladí hráči z Dubnice sa dokážu presadiť aj v Corgoň lige. Mnohí začali za A-tím hrávať už od 16 či 17 rokov, napr. Erik Grendel, Ján Zápotoka, Marek Kuzma , Martin Nosek, Ján Sokol, ...
Najlepší strelci MFK Dubnica od sezóny 2003/2004.
Od začiatku sezóny 2003/04 do 2009/2010 za 7 sezón Dubnica odohrala v Corgoň lige 243 zápasov a dala v nich 264 gólov. Najlepším strelcom tohto obdobia je na Považí Peter Kiška. Od sezóny 2011/12 Dubnica pôsobí striedavo v 2. a 3. lige, najlepším strelcom tohto obdobia je Miladin Vujošević. 
B tím.
Rezervný tím klubu, v ktorom hrali prevažne mladší hráči, resp. hráči z A tímu preradení do B pre horšiu výkonnosť, rozohranie po zranení a pod., momentálne neexistuje. V minulosti hrával 4. najvyššiu slovenskú futbalovú súťaž, posledným kapitánom v sezóne 2010/11 bol záložník Radovan Straka. V sezóne 2009/2010 obsadil tím 3. miesto so 4-bodovou stratou na 1. miesto.
Výsledky z minulých sezón.
Sezóna 2006/2007.
Jesenná časť:
Jarná časť - baráž o záchranu.
Dubnica skončila v baráži na 2.mieste a zachránila sa v Corgoň lige spolu so Spartakom Trnava, AS Trenčín a nováčikom sú Zlaté Moravce.
Sezóna 2008/2009.
Zostava MFK Dubnica v sezóne 2008/2009.
Brankári: Richard Zajac, Dušan Kolmokov, Marek Igaz.
Obrancovia:Dalibor Pleva, Cyril Špendla, Peter Jánošík, Marián Zimen, Martin Nosek, Miroslav Duga, Marcel Ondráš, Petr Zapalač (hosťovanie z Baník Ostrava)
Stredopoliari:Igor Držík(C), Erik Grendel, Igor Obert, Ján Zápotoka, Erik Ľupták, Radovan Kulík, Ľuboš Chmelík, Juraj Vavrík
Útočníci: Mouhamadou Seye, Andrej Porázik, Peter Kiška, Tomáš Zápotoka, Marek Kuzma, Ľubomír Ulrich
Zápasy v sezóne 2011-12.
1.MFK Dubnica - FO ŽP Šport Podbrezová 0:0 (0-0)
2.MFK Dubnica - MFK Rimavská Sobota 0:1 (0-0)
3.MFK Petržalka - MFK Dubnica 2:2 (1-0) - Matej Ižvolt a Lukáš Beňo
4.MFK Dubnica - MFK Zemplín Michalovce 0:1 (0-1)
5. SFM Senec - MFK Dubnica 0:0 (0-0)
6. MFK Dubnica - MFK Tatran Liptovský Mikuláš 1:1 (1-1) - Lukáš Bogiň
7. FK Bodva Moldava nad Bodvou - MFK Dubnica 0:0 (0-0)
8. MFK Dubnica - MFK Dynamo Dolný Kubín 0:0 (0-0)
9. FC LAFC Lučenec - MFK Dubnica 2:3 (1-0) - Ján Varga 2, Michal Filo
10.MFK Dubnica - MFK Ružomberok "B" 1:0 (0-0) - Andrej Urban
11.TJ Spartak Myjava - MFK Dubnica 2:1 (1-0) - Matej Ižvolt
12.FO ŽP Šport Podbrezová - MFK Dubnica 2:1 (2-1) - Andrej Urban
13.MFK Rimavská Sobota - MFK Dubnica 0:2 (0-1) - Matej Ižvolt 2
14.MFK Dubnica - MFK Petržalka 0:0 (0-0)
15.MFK Zemplín Michalovce - MFK Dubnica 0:0 (0-0) 
16.MFK Dubnica - SFM Senec 2:0 (1-0) - Matej Ižvolt, Michal Filo
17.MFK Tatran Liptovský Mikuláš - MFK Dubnica 1:0 (1-0)
18.MFK Dubnica - FK Bodva Moldava nad Bodvou 1:1 (0-1) - Frederik Bílovský
19.MFK Dynamo Dolný Kubín - MFK Dubnica 0:0 (0-0)
20.MFK Dubnica - FC LAFC Lučenec 3:0 (2-0) - Andrej Urban, Michal Filo, Miloš Šupák
21.MFK Ružomberok "B" - MFK Dubnica 2:0 (0-0)
22.MFK Dubnica -TJ Spartak Myjava 0:0 (0-0)
23.MFK Dubnica - FO ŽP Šport Podbrezová 0:0 (0-0)
24.MFK Dubnica - MFK Rimavská Sobota 0:2 (0-1)
25.MFK Petržalka - MFK Dubnica 0:3 (0-1) - Patrik Abrahám, Oliver Augustíni, Miloš Šupák
26.MFK Dubnica - MFK Zemplín Michalovce 2:1 (1-1) - Lukáš Beňo, Michal Filo
27.SFM Senec - MFK Dubnica 4:0 (2-0)
28.MFK Dubnica - MFK Tatran Liptovský Mikuláš 3:1 (2-0) - Michal Filo, Tomáš Brigant, Marek Božoň
29.FK Bodva Moldava nad Bodvou - MFK Dubnica 1:1 (0-0) - Matej Ižvolt
30.MFK Dubnica - MFK Dynamo Dolný Kubín 2:1 (1-0) - Michal Filo, Filip Vavrík
31.FC LAFC Lučenec - MFK Dubnica 1:2 (1-1) - Michal Filo, Matej Ižvolt
32.MFK Dubnica - MFK Ružomberok "B" 1:2 (1-0) - Michal Filo
33.TJ Spartak Myjava - MFK Dubnica 3:1 (1-0) - Matej Ižvolt
Zaujímavosti.
Počas domáceho zápasu 12. kola Corgoň ligy v sezóne 2008/2009 proti Spartaku Trnava zničili hosťujúci fanúšikovia atletický tartan dymovnicami, čím spôsobili škodu zhruba vo výške 200 tisíc Sk.